༈ གླང་རི་ཐང་པ་རྡོ་རྗེ་སེང་གེའི་གསུང་བཏུས་ནི། གང་ཟག་གི་ཚོད་གང་ཟག་གིས་མི་
171

ཟིན་པས་སུ་ལ་ཡང་སྐུར་པ་མི་གདབ། སངས་རྒྱས་ཀྱི་ཆོས་ཐམས་ཅད་འབྲས་བུ་དང་བཅས་པ་
ཡིན་པས་ཆོས་ལ་བཟང་ངན་དུ་མ་དཔྱད། ཐེག་པ་ཆེན་པོ་ལ་བྱ་རྒྱུ་སེམས་ཅན་གྱི་དོན་ལས་མེད་
པས་གཞན་དོན་གྱི་གོ་ཆ་མ་ཆུང་། རང་བཙན་ས་མ་ཟིན་པར་གཞན་དད་པར་མི་ནུས་པས་དབེན་
པར་སྒོམ་སྒྲུབ་ལ་ནན་ཏན་བྱ་གསུངས།། །།
༈ སེ་སྐྱིལ་བུ་བའི་ཟིན་བྲིས་ནི། ཅི་འདྲ་བའི་པོ་ཏི་ཟབ་མོ་ཞིག་ཞལ་ཕྱེ་ སང་སྐྱོན་
ཐམས་ཅད་རང་གི་ཡིན། ཡོན་ཏན་ཐམས་ཅད་ཇོ་བོ་སེམས་ཅན་གྱི་ཡིན། དེའི་གནད་ཀས་
ཁེ་དང་རྒྱལ་ཁ་ཐམས་ཅད་སེམས་ཅན་གྱི་ཡིན། གྱོང་དང་བུབ་ཁ་ཐམས་ཅད་རང་གིས་བླངས།
སེམས་པ་མིན་པ་གོ་རྒྱུ་མ་རྙེད། རང་བས་གཞན་གཅེས་ཀྱི་བློ་སྦྱོང་བ་ལ་ཀུན་གྱི་འོག་ཏུ་བསྡད་
ནས་རྒྱལ་ཁ་ཐམས་ཅད་གཞན་ལ་སྟེར་བ།
ཕམ་ཁ་ཐམས་ཅད་རང་གིས་ལེན་པ་གཅིག་དགོས།
ལེགས་བཏུས་སུ། འདི་ཉམས་སུ་ལེན་པའི་གང་ཟག༌ནི༌རང༌དམན༌ཆ༌བཟུང༌ནས
འབྲིང༌གསུམ༌སྤྱི༌བོས༌ཁུར༌ནུས༌པ༌གཅིག་དགོས། ཐོག་བློར། ལྟོ་རྒྱལ་དབེན་པར་བསྡད་
པས་ཆོག་གི །ཚོགས་གསོགས་བྱེད་པའི་གདུང་བ་ཆོད། ཉིན་མཚན་དགེ་སྦྱོར་བྱས་པས་
འདའ་ཡི། གྲོགས་པོ་འཚོལ་བའི་གདུང་བ་ཆོད། མི་སེམས་མལ་དུ་བསྡད་པས་ཟིན་གྱི།
མཐུན་འཇུག་བྱེད་པའི་གདུང་བ་ཆོད། བླ་མ་སྒྲུབ་པས་མཉེས་ཀྱི། རྙེད་བཀུར་བྱེད་པའི་
གདུང་བ་ཆོད། སྲུང་བ་འདྲེ་ལ་བཅོལ་བས་ཆོག་གི །དྲག་སྔགས་ཟློས་པའི་གདུང་བ་ཆོད།
བློ་སྦྱོང་ཚིགས་བཅད་མ། དུས་གསུམ་གྱི་རྒྱལ་བ་བསྐྱེད་པའི་ཡུམ་ནི། ཇོ་བོ་སེམས་ཅན་
ཡིན་པར་མཇལ་བ་ལགས་སོ། །ཉེ་གནས་ཀྱིས་འོ་སྐོལ་ལ་གླང་རི་ཐང་པ་ངོ་ནག་པོ་ཟེར་ཅིང་
གདའ་ཞུས་པས། ཁམས་གསུམ་འཁོར་བའི་སྡུག་བསྔལ་འདི་ལ་བསམ་ན་ངོ་གདོང་དཀར་པོ་
ཡོང་བར་འདུག་གམ་གསུང་ཟེར། ཉི་ཟེར་ལས། ཁེ་དང་རྒྱལ་ཁ་སེམས་ཅན་ལ་འབུལ། ཅི་
སྟེ་ན་ལེགས་ཚོགས་ཐམས་ཅད་ཁོང་ལ་བརྟེན་ནས་འབྱུང་བས་སོ། །གྱོང་དང་བུབ་ཁ་ཐམས་ཅད་
རང་གིས་བླང་། ཅི་སྟེ་ན་གནོད་པ་དང་སྡུག་བསྔལ་ཐམས་ཅད༌རང༌གཅེས་འཛིན་ལས་འབྱུང་
བས་སོ་གསུངས།། །།